钦定古今图书集成/明伦汇编/官常典/第596卷 > 《与宰执札子》前人
## 钦定古今图书集成/明伦汇编/官常典/第596卷 > 《与宰执札子》前人

“熹辄有愚恳，仰干公听。熹昨以私家患难，乞归治葬，
伏蒙矜怜，陶铸祠禄。今来到任，方及一月，贫家举动，
费力凡百，尚未就绪。今者忽被圣恩付以湖南将漕
之节，仰体皇慈不遗孤远之意，不胜感荷激切之至。”
然熹之家事如前所陈，而忧患以来，精力凋耗，窃恐
无以仰副使令，自速罪戾。欲望某官特赐敷奏，收还
成命，令熹且食祠禄，以终馀年，则熹不胜千万，幸甚。
冒渎威严，俯伏俟罪。